Áno, je to možné a využiť môžete túto funkciu vtedy, ak ste vaše zariadenie stratili alebo vám bolo odcudzené. Musia však byť splnené určité podmienky. Aby ste s touto možnosťou mohli rátať, musí byť aktívna služba „Nájsť môj iPhone“ (Find my iPhone). Cez túto aplikáciu je dokonca možné určiť približnú polohu zariadenia, ak sa pripojí k lokálnej WiFi sieti, cez iné Apple zariadenie dokážete telefón lokalizovať. Ak sa však rozhodnete iPhone vymazať, postup je nasledovný. Prihláste sa v Apple zariadení do služby „Nájsť môj iPhone“ cez svoj Apple ID účet. Objaví sa vám zoznam zariadení, ktoré máte s týmto účtom synchronizované a vyberiete to, ktoré chcete vymazať. Označíte možnosť „Akcie“ a vyberiete možnosť „Vymazať“. Apple zariadenie si od vás vypýta heslo, ktoré používate v Apple ID, heslo zadáte a akcia pre vymazávania sa aktivuje. Ak nejde o vaše osobné Apple zariadenie, ktoré vlastníte (iný iPhone, iPad alebo Max), ale o zariadenie niekoho iného, zadajte prístupový kód zariadenia, ktoré chcete vymazať a jeho telefónne číslo. Po úspešnom vymazaní sa zo služby „Nájsť môj iPhone“ odhláste.\r